[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "\u201cAfrika arto nutris c\u0302iujn civilizaciojn\u201d: konversacio kun alg\u0302eria artisto Rachid Koraichi"}, {"text_idx": "#000006", "text": "[C\u0302iuj ligiloj en tiu c\u0302i artikolo estas en Esperanto, escepte de tiuj markitaj per [en], kiuj estas en la angla lingvo au\u0306 [fr], kiuj estas en la franca]"}, {"text_idx": "#000009", "text": "En 2019, responde al ondoj de migrantoj perdantaj sian vivon serc\u0302ante pli bonan vivon, li kreis tombejon en Tunizio nomatan \u201cJardin d'Afrique\u201d [fr \u2013 \u201cG\u0302ardeno de Afriko\u201d], por servi \u201ckiel tombejo kaj monumento\u201d por migrantoj, kiuj mortis en la Mediteranea maro\u201d. Dekoj da dronintaj viktimoj jam estis entombigitaj en la tombejo."}, {"text_idx": "#000010", "text": "La mondrigardo de Koraichi estis multe influita de sufiismo, poezio, filozofio kaj koranaj versoj, kaj liaj verkoj estis ekspoziciitaj tra la mondo dum jardekoj, de personaj ekspozicioj en Novjorko g\u0302is artaj foiroj kiel Frieze kaj la 1-54 Nuntempa Afrika Arta Foiro [en]."}, {"text_idx": "#000012", "text": "Pentristo, skulptisto kaj kaligrafiisto, la verkaro de Koraichi enhavas poemojn kaj citaj\u0302ojn de sufiaj mistikuloj kiel Rumi kaj Al-Arabi (en: wikipedia) kaj la palestina poeto Mahmud Darwish kaj kreas misteran kaj kortus\u0302an universon, kiu ofertas al la publiko la eblecon g\u0302ui g\u0302ian belecon, sendepende de la enigmo, kiun la vortoj povas elvoki por multaj homoj."}, {"text_idx": "#000013", "text": "Mi esprimas mian dankon al Dheeya Somaiya de Aicon Art [en], kiu ebligis c\u0302i tiun intervjuon. Sekvas eltiraj\u0302oj de la intervjuo:"}, {"text_idx": "#000014", "text": "Omid Memarian: Kio estas via plej forta inspiro, io, kio pelis vin krei arton dum jardekoj, c\u0302u skulptaj\u0302oj, pentraj\u0302oj au\u0306 ceramikaj\u0302oj?"}, {"text_idx": "#000015", "text": "Rachid Koraichi: Mi realigis la revon de mia patrino. Mia patrino multe desegnis, ec\u0302 kiel juna knabino. S\u0302i ricevis la grandan premion de Francio pri desegnado (tiutempe Alg\u0302erio estis franca kolonio). Mi evoluis tiudirekten, ofte sub s\u0302ia rigardo. Kiam mi laboris, s\u0302i staris malantau\u0306 mi por rigardi, kiel mi progresis, kiel funkcias aferoj, kiel disvolvig\u0302as la kanvaso kaj tiel plu. Por mi, senti ke mia patrino rigardis super mia s\u0302ultro estis gravega."}, {"text_idx": "#000016", "text": "Efektive tio estis dau\u0306rigo de tio, kion s\u0302i volintus fari en sia junag\u0302o kaj eble en sia plenkreskula vivo, io, kion s\u0302i ne povis atingi pro multaj kialoj. S\u0302i devis c\u0302esi siajn studojn post kiam s\u0302i edzinig\u0302is. S\u0302i havis multajn infanojn, kio fakte signifis, ke s\u0302i ne kapablis fari tion, kion s\u0302i volis fari."}, {"text_idx": "#000017", "text": "Kiam mi fotas mian patrinon, mi c\u0302iam vidas s\u0302in kuiri por la tuta familio, tiam s\u0302i movig\u0302as kaj staras malantau\u0306 mi, rigardante pentraj\u0302on pri kiu mi laboris dum kelkaj tagoj, c\u0302io sen diri vorton. S\u0302i foriras kaj de tempo al tempo revenas. Mi ankorau\u0306 sentas s\u0302iajn okulojn sur mia dorso, sen rimarki ilin; la tenerecon, la korinklinon kaj la deziron ke s\u0302ia filo faru arton."}, {"text_idx": "#000019", "text": "OM: Mahmud Darwish, la fama palestina poeto, havas tre fortan c\u0302eeston en via verkaro, inkluzive de via ekspozicio \u201cPath of Roses/Beirut\u2019s Poem/A Nation in Exile\u201d. Kio estas via rilato al li kaj liaj poemoj? Kaj kiel li dau\u0306re estis parto de via vida vortprovizo?"}, {"text_idx": "#000020", "text": "RK: La amikeco kaj ligo kun Mahmud Darwish datas de antau\u0306 kelkaj jardekoj. Certe, Mahmud Darwish estas signifa poeto de la palestina kau\u0306zo, kiu ankau\u0306 pruvis esti granda kau\u0306zo por homoj tra la araba mondo, la islama mondo, kaj homoj en c\u0302iuj landoj, kiuj serc\u0302as pacon kaj veran malkoloniigon, c\u0302ar hodiau\u0306 la historio de Palestino starigas demandojn por ni c\u0302iuj pri g\u0302ia pasinteco, g\u0302ia nuntempo kaj certe g\u0302ia estonteco."}, {"text_idx": "#000021", "text": "Kiam Mahmud Darwish mortis, estis anoncita tritaga periodo de nacia funebro \u2014 kio estas malofta en s\u0302tato, kiu apenau\u0306 ekzistas kiel difinita teritorio, precipe por poeto. Tio montras lian gravecon."}, {"text_idx": "#000022", "text": "Mahmud forlasis Bejruton kaj eklog\u0302is en Tunizio, kie li ekposedis domon en Sidi Bou Said. Tie mi havis atelieron. C\u0302i tiu domo apartenis al mia amiko, la pentristo Ali Belaada. Li estis artisto kaj bonega viro. Ni estis najbaroj. Mahmud s\u0302atis kuiri, sed mi ne, do tio estis komenco de tio, kio farig\u0302is forta ligo. Ni vidis unu la alian c\u0302iutage, ni pasigis la posttagmezojn kaj vesperojn kune, kaj tiam je iu tago mi diris al li: \u201cAu\u0306skultu Mahmud, tiel longe kiel vi estas c\u0302i tie, tiel longe kiel mi estas c\u0302i tie, ni kreu tiom multe kiel ni povas kune, ni antau\u0306enigu aferojn, ni pripensu ilin\u201d."}, {"text_idx": "#000023", "text": "Kio interesas min en Mahmud Darwish estas lia verkado: la momento, la rakonto, la pulso, kiu ekigis la verkadon de la poezia teksto. Ne temis pri ilustrado \u2014 mi estas ne ilustristo, mi estas vida artisto."}, {"text_idx": "#000024", "text": "Mi ankau\u0306 kunig\u0302is kun Mahmud Darwish por paroli pri Jalaluddin Rumi, kiu estis la spirita patro de Dariush. Estis laboro c\u0302irkau\u0306 lia spiriteco rilata al danco kaj muziko, kaj c\u0302efe tio kontrau\u0306is la islamistojn, kiuj malpermesis radion, televidon, muzikon, dancon kaj artojn. Rumi estas granda islama mistikulo, kiu ankris siajn filozofion kaj penson. Ankau\u0306 danco kiel elemento estis fundamenta akso de lia filozofio kaj mistikismo."}, {"text_idx": "#000026", "text": "OM: Kia estas la rolo de artistoj, aparte de tiuj, kiuj havas aliron al tutmondaj platformoj kaj en kreado kaj en s\u0302ang\u0302ado de rakontoj por alfronti gravajn problemojn de nia tempo, kiel enmigrado, rasismo kaj maltoleremo / maljusteco?"}, {"text_idx": "#000028", "text": "Rigardu la sperton de sendependeco: bedau\u0306rinde preskau\u0306 c\u0302iuj landoj, kiuj ribelis kontrau\u0306 okcidenta koloniismo, trovis sin sub la boto de la diktatoro en sia propra lando."}, {"text_idx": "#000029", "text": "Tio estas serioza afero. Antau\u0306e, ni havis klaran kau\u0306zon, por kiu ni luktis. Multaj ec\u0302 volonte mortis pro g\u0302i. Sed hodiau\u0306, ni vidas ke niaj gvidantoj prirabas siajn landojn kaj siajn homojn. Ni ne povas resti trankvilaj kaj akcepti tion. Rigardu Alg\u0302erion: post sep jaroj da teruraj militoj, ni volis nivelon de ekzisto, kiun ili ne donis al ni. Niaj estroj dau\u0306re kondutis preskau\u0306 kiel diktatoroj, turmentantoj, okupantoj. Eble aferoj s\u0302ang\u0302ig\u0302os; la mondo s\u0302ang\u0302ig\u0302is kaj ni esperas, ke aferoj estos malsamaj."}, {"text_idx": "#000030", "text": "Hodiau\u0306 ni vidas klare la agojn de rasismo kiuj ankorau\u0306 okazas en Nordameriko, ni vidas tre bone agojn de rasismo de unu tribo kontrau\u0306 alia en Afriko, kaj kiel unu tribestro levas sian log\u0302antaron kontrau\u0306 siajn najbarojn. Hodiau\u0306 en multaj landoj ni vivas, kvazau\u0306 ni lernis nenion el la historio de nia kontinento."}, {"text_idx": "#000031", "text": "Ni, kiel artistoj, estas pridemanditaj, pro nia konscienco ni estas devigataj preni pozicion, ne eblas resti malaktivaj kaj fari nenion."}, {"text_idx": "#000033", "text": "OM: Vortoj, nombroj, simboloj kaj signoj estas inter la c\u0302efaj elementoj, kiujn vi desegnas kaj videbligas en estetike bela kaj kompleksa harmonia maniero. Kio estas via rilato al la numeroj kaj vortoj en viaj verkoj?"}, {"text_idx": "#000034", "text": "RK: Mi pensas, ke nombroj skizas la vojojn de nia ekzisto. De koncepto g\u0302is naskig\u0302o, g\u0302is vivo, g\u0302is komenco de vivo: tio c\u0302i estas vojag\u0302o propra al ni. La araboj inventis sufic\u0302e multajn aferojn, inkluzive de la famaj arabaj numeroj kun kiuj ni laboras; la talismanoj kaj la elementoj trovitaj en la arkitekturo de tekstoj au\u0306 talismanoj c\u0302iam estis je la bazo de s\u0302ablona strukturo de desegnaj\u0302oj kaj pentraj\u0302oj. C\u0302i tiu formo de magio ne estas nigra magio au\u0306 simple magio, g\u0302i vere estas algebra, matematika, filozofia kaj ankau\u0306 mistika reflektoj, kiuj devenas de la mistero, la mistero de la skribo, la mistero de la figuro."}, {"text_idx": "#000035", "text": "Mi c\u0302iam interesig\u0302is pri verkado de leteroj, skribado de vortoj, en kunmetaj\u0302o, kiu farig\u0302as preskau\u0306 minimalista. G\u0302i povas esti formo de kanibalismo: de c\u0302io, kion la okulo vidas, de la aferoj, sur kiuj ripozas la rigardo."}, {"text_idx": "#000036", "text": "La afrika arto nutris c\u0302iujn civilizaciojn, c\u0302iujn kulturojn. Artistoj kiel Picasso, Matisse kaj multaj aliaj tre enprofundig\u0302is en afrikan arton. C\u0302ar c\u0302i tiu lando estas malavara, g\u0302i estas fekunda, g\u0302i estas vere bonega. Vere ni s\u0302uldas dankon al c\u0302i tiu mirinda kontinento, kiu permesas ne nur ekzisti sed ankau\u0306 doni lecionojn, ec\u0302 se iuj volas pus\u0302i nin en la angulon dum ni sidas c\u0302e la malantau\u0306o de la klaso. Ni ne sidas en la lasta vico de la klaso. Ni estas la unuaj en la klaso, krom tio, ke ni vidis ke oni rabis niajn kulturojn, kaj ni kvazau\u0306 vaporig\u0302as de tempo al tempo. Bedau\u0306rinde, en nia kontinento, ni permesas ke aliaj rabu seng\u0302ene je c\u0302iuj niveloj."}, {"text_idx": "#000038", "text": "OM: C\u0302ar kulturaj/religiaj simboloj kaj ankau\u0306 kaligrafio regas en viaj artaj\u0302oj, kiel, lau\u0306 vi, via verkaro komunikas al la spektantaro, kiu eble havas malsamajn kulturan kaj historian fonojn?"}, {"text_idx": "#000039", "text": "RK: Mi pensas, ke c\u0302iuj homoj povas malkodi estetikajn kaj belajn aferojn. Kiam mi vidas min mem en ekspozicioj pri la majaoj kaj la inkaoj, la egiptoj, afrika arto kaj aliaj, la spektantaroj estas miksitaj. Objekto havas valoron kaj vivon, g\u0302i estas s\u0302arg\u0302ita kaj ne temas nur pri estetika beleco."}, {"text_idx": "#000040", "text": "C\u0302iuj homoj venas kun siaj vivrakontoj, siaj kulturoj, siaj fonoj, kaj provas kompreni aferojn. Eble ni c\u0302iuj ne komprenis sammaniere, sed mi kredas, ke c\u0302iu homo havas certan sentemon kaj uzas g\u0302in."}, {"text_idx": "#000041", "text": "Mi pensas pri la historio de arto kun la paso de la tempo, kiu igas verkaj\u0302on memstare pluvivi au\u0306 malaperi.\nG\u0302i revenas al la tempo de Mikelang\u0302elo au\u0306 Leonardo da Vinci au\u0306 aliaj, kiuj venis antau\u0306 ili kaj ec\u0302 homoj de antau\u0306historiaj tempoj, kiam ili desegnis sur la kavernaj muroj, ili neniam pensis, ke tio dau\u0306ros jarcentojn au\u0306 jarmilojn."}, {"text_idx": "#000042", "text": "Homoj faris aferojn pro beleco, sed ankau\u0306 estis tempo, kiam ili estis en dezerto au\u0306 en kaverno, kaj ili deziris pentri sur la muroj kiel manieron ludi. Ec\u0302 hodiau\u0306, vi vidos infanojn preni skribilojn por desegni sur la muro au\u0306 tablo de la domo."}, {"text_idx": "#000044", "text": "Kiel tiu c\u0302i tunizia insulo kunigis islamanojn kaj judojn"}, {"text_idx": "#000045", "text": "La hig\u0302abo c\u0302e televido en Alg\u0302erio: Fino de c\u0302io franca"}, {"text_idx": "#000050", "text": "C\u0302i tiu artikolo pri Rachid Koraichi kaj lia arto multe interesis min. En Konia (Turkio) antau\u0306 kelkaj jaroj mi vizitis la mau\u0306zoleon de Ru\u0302mi. Danke al tiu c\u0302i vizito mi ekkonis la sufismon kaj la sufisman arton, kun la poezio, la muziko kaj la danco de la dervis\u0302oj. Dankon kaj gratulon al Herman Dekeu\u0306nink la tradukinto !"}, {"text_idx": "#000053", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}]